TV7 JERUUSALEMMA UUDISED
Meie tänased teemad -
Iisrael kehtestas PO-le sanktsioone
USA välisminister Kerry püüab rahukõnelusi päästa
Natse teeninud Saksa ettevõte ehitab Iisraelis raudteed
Iisrael on kristlaste ainus pelgupaik Lähis-Idas
Iisrael aitab Euroopas Süüria põgenikke
TV7 Jeruusalemma Uudistest - Shalom!
Arutz Sheva teatel kinnitas ÜRO Lähis-Ida erisaadik,
et sai eelmisel kolmapäeval PO ametnikelt taotluse
liituda 15 rahvusvahelise konventsiooni ja leppega.
Nende seas diplomaatilisi suhteid puudutav Viini konventsioon,
ÜRO Laste Õiguste konventsioon,
piinamis- ja korruptsioonivastased konventsioonid.
PO ÜRO saadik ähvardas hiljem, et palestiinlased võivad ühineda
550 rahvusvahelise konventsiooni ja esindusassambleega,
ka Rahvusvahelise Kohtuga.
Iisrael teatas PO-le ühepoolsete sammude eest
järgnevatest karistusmeetmetest.
Muuhulgas katkestati suhted
ministrite ja tipptasemejuhtide tasandil.
Edaspidi juhib kogu kommunikatsiooni POga
valitsuse Juuda ja Samaaria tegevuse koordinaator Yoav Mordechai.
Iisrael otsustas ka külmutada 3G mobiiltehnoloogia käivitamise POs
ja katkestas PO mobiilifirmale Wataniale kuuluvate sideseadmete
transpordi Gazasse.
Ka nn tsoonis C, kus Iisrael haldab järelvalvet,
julgeolekukorraldusi ja planeerimist,
külmutatakse uute asulate detailplaneeringute edendamine.
Rahukõneluste Iisraeli-poolne läbirääkija justiitsminister Livni
teatas samuti eelmisel neljapäeval,
et neljas ja viimane terroristide vanglast vabastamise etapp
on seoses PO ühepoolse tegevusega ametlikult tühistatud.
Ynet Newsi teatel avaldas Valge Maja pettumust
rahukõneluste osapoolte hiljutiste ühepoolsete sammudega.
Arutz Sheva teatel püüdis USA välisminister John Kerry
päästa kriisis rahukõnelusi ja helistas PO esimehele päev hiljem,
kui Abbas oli pöördunud rahukõneluste kokkuleppe vastaselt
rahvusvahelistesse ühendustesse.
Kerry ja Abbas leppisid kokku jätkata kõnelusi lähipäevil
ja Abbas rõhutas PO pühendumust rahvusvahelistele lepetele,
et jõuda Iisraeliga õiglase rahuni.
Kerry helistas päev pärast seda,
kui Abbas rikkus rahukõneluste kokkuleppeid
ja allkirjastas taotlused liituda mitmete ÜRO ametitega.
Seetõttu tühistas Kerry Ramallah's planeeritud kohtumise Abbasiga
kuigi teatas hiljem, et on liiga vara
kuulutada rahukõnelused ametlikult nurjunuiks.
PO ühepoolne tegevus torpedeeris rahukõnelused,
mis pidid kestma 29. aprillini.
Kõnelused on viimasel ajal soikunud,
kuna Abbas keeldub Iisraeli juudiriigiks tunnustamast.
Iisraeli justiitsminister Livni, USA vahendaja Martin Indyk
ja PO läbirääkija Saeb Erekat kohtusid siiski kolmapäeval
Jeruusalemmas viimaseks katseks nurjunud rahukõnelusi päästa.
PO on süüdistanud kõneluste nurjumises Iisraeli,
viidates Iisraeli keeldumisele vabastada 4. terroristidegruppi,
nagu Abbasile oli hea tahte žestina lubatud.
Arutz Sheva teatel võitis transpordihiid Deutsche Bahni tütarfirma
DB BahnBau enampakkumise
ehitada Põhja- ja Kesk-Iisraeli raudtee.
Varem Reichsbahni nime kandnud Deutsche Bahn
kuulus holokaustis kuus miljonit juuti hävitanud natsiaparaadi koosseisu.
DB on möönnud, et Reichsbahni raudteed ja kaubavedu
olid oluline osa natside hävitusplaanis. Holokaustile järgnenud aastail
pole ohvrite kogetud valu tõttu isegi mõeldud
mingisugusele koostööle Iisraeli ja Saksa Rahvusraudtee vahel.
Nüüd, kui holokaustiohvreid on vähe alles jäänud,
on see tundlikkus kadunud,
vähemalt nende firmade ja otsustajate seas,
kes antud raudteeehitusleppe võimalikuks tegid.
Israel Today teatel avaldas ca 150 araabiakeelset kristlast
hiljuti Tel Avivis EL saatkonna ees meelt.
Nad nõudsid, et rahvusvaheline kogukond
lõpetaks Iisraeli-vastase tähenärimise ja võitleks selle asemel
kristlaste tõsise tagakiusuga mujal Lähis-Idas.
Meeleavalduse korraldajate vaimse juhi isa Gabriel Nadafi sõnul
süüdistavad riigid, organisatsioonid ja rahvusvahelised esindused
kõikvõimalikes olukordades kiirelt Iisraeli.
Samad riigid ja ühendused
ei sekku aga Lähis-Idas toimuvasse kristlaste etnilisse puhastusse.
Nadafi sõnul kannatavad kristlased Süürias, Egiptuses, Iraagis ja POs
igapäevaste ähvarduste, ahistamise, häbistamise, sundimise, piinamise,
vägistamiste, füüsilise ärakasutamise ja mõrvade all.
Statistika järgi mõrvatakse Lähis-Idas
iga viie minuti järel üks kristlane, ja Lääs ei sekku sellesse kuidagi.
Meeleavalduse korraldanud Israeli Christian Recruitment Forumi
Facebooki lehel kinnitati,
et Iisrael on kristlaste ainus pelgupaik Lähis-Idas.
Israel Today teatel jätkab Iisrael Süüria põgenike aitamist
ja saadab abi isegi Bulgaaria põgenikelaagreisse.
Iisraeli kodanikeühendus IsraAID saatis hiljuti Bulgaariasse tiimi
aitama Türgi kaudu Ida-Euroopasse saabuva Süüria põgenike tulvaga.
Hetkel elab Bulgaarias kolmes väikses laagris
ca 11 000 Süüria põgenikku. Kaks laagrit asuvad pealinnas Sofias.
Laagrite tingimused on kitsad,
ligipääs avalikele teenustele vähene ja hügieeniolud viletsad.
Bulgaaria valitsus palus hiljuti rahvusvahelist abi
Süüria põgenikega tegelemiseks.
IsraAID oli üks väheseist palvele vastanuist.
Iisraeli delgatsioon viis kaasa toitu ja muud vajalikku.
Kaasas oli ka psühholoogidetiim, kes aitavad traumapatsiente.
Iisraeli psühholoogid juhivad Sofias ka kohalike sotsiaaltöötajate rühma,
et nemadki võiksid aidata traumapatsientide hooldamisel.
Iisrael on saatnud abi ka Süüria põgenikele Jordaanias.
Iisrael jätkab palju kõlapinda leidnud arstiabi andmist kõigile süürlastele,
kes ilmuvad haavatuina või abivajajaina
Iisraeli piirile Golani kõrgustikul.
Need olid meie tänased uudised. Shalom ja kohtumiseni!
Tõlge: Monika Jaaguri